กริดไอเอิร์นฟุตบอล

กริดไอเอิร์นฟุตบอล ()"Gridiron football". Encyclopædia Britannica. Retrieved October 20, 2010. หรือที่บางครั้งเรียกว่า นอร์ธอเมริกันฟุตบอล ()See, for example: Jack Brimberg and William Hurley (2006). "Strategic considerations in the coaching of North American football". International Journal of Sport Management and Marketing. From International Journal of Sport Management and Marketing, Volume 1, Number 3, pp. 279–287. หรือเรียกสั้น ๆ ว่า ฟุตบอล เป็นกีฬาฟุตบอลที่ส่วนใหญ่เล่นในสหรัฐอเมริกา และแคนาดา โดยทีมผู้เล่น 11 คนเป็นรูปแบบที่เล่นในสหรัฐอเมริกา และเป็นที่รู้จักมากที่สุดทั่วโลก ในขณะที่ฟุตบอลแคนาดามีทีมผู้เล่น 12 คน

กีฬานี้เกิดขึ้นในคริสต์ศตวรรษที่ 19 จากเกมดั้งเดิมที่พัฒนามาจากรักบี้สมัยใหม่และฟุตบอลสมาคม โดยฟุตบอลอเมริกันและแคนาดาพัฒนาขึ้นพร้อมกันและแตกต่างกันอย่างชัดเจน ก่อนที่ทีมแคนาดาจะเริ่มนำลักษณะบางอย่างของเกมอเมริกันมาปรับใช้ ทั้งสองแตกต่างจากกีฬาฟุตบอลอื่น ๆ ด้วยการใช้หมวกกันน็อกและแผ่นรองไหล่แบบแข็ง การผ่านบอลไปข้างหน้า ระบบการดาวน์ กฎและตำแหน่งที่เฉพาะตัว การวัดเป็นหน่วยหลาตามธรรมเนียม และลูกหนังสีน้ำตาลที่มีรูปทรงกลมปลายแหลมที่โดดเด่น

สำหรับสมาพันธ์ฟุตบอลอเมริกันนานาชาติ (International Federation of American Football; IFAF) แม้ว่าองค์กรจะจัดการแข่งขันระดับนานาชาติทั้งหมดภายใต้กฎของอเมริกันฟุตบอล แต่ก็ใช้คำจำกัดความของเกมที่กว้างพอที่จะรวมฟุตบอลแคนาดาภายใต้การควบคุมของสมาคมฟุตบอลแคนาดา ซึ่งเป็นสมาชิกของ IFAF

 ที่มาของชื่อ 
กีฬานี้ในประเทศต้นกำเนิดมักเรียกสั้น ๆ ว่า "ฟุตบอล" (football) ไม่ว่าจะแข่งขันในรูปแบบใดก็ตาม ส่วนในยุโรปมักเรียกว่า "อเมริกันฟุตบอล" (American football) เพราะคำว่า "ฟุตบอล" (football) โดยทั่วไปหมายถึงฟุตบอลสมาคมหรือ "ซอกเกอร์" (soccer) แหล่งข้อมูลบางแห่งใช้คำว่า "นอร์ธอเมริกันฟุตบอล" (North American football) เมื่อต้องการกล่าวถึงการแข่งขันของสหรัฐและแคนาดาพร้อมกัน แต่คำนี้ไม่ค่อยพบในการใช้งานทั่วไป ส่วนสมาพันธ์ฟุตบอลอเมริกันนานาชาติใช้คำว่า "อเมริกันฟุตบอล" ครอบคลุมทั้งฟุตบอลแคนาดาและรูปแบบอื่น ๆ ด้วย

กีฬาทั้งสองชนิดนี้บางครั้งก็เรียกว่า "กริดไอเอิร์นฟุตบอล" (gridiron football) ชื่อนี้มาจากลักษณะสนามแข่งขันที่เคยเป็นเอกลักษณ์ของกีฬานี้ เดิมทีสนามฟุตบอลอเมริกันและฟุตบอลแคนาดาจะตีเส้นขนานหลายเส้นทั้งแนวกว้างและแนวยาว จนเกิดลวดลายเป็นตารางคล้ายตะแกรงย่างอาหารแบบไขว้The Library of Work and Play: Outdoor Sports and Games by Claude H. Miller. Garden City, N.Y.: Doubleday, Page & Company, 1911 และบอลจะถูกสแนป (snap) ในช่องตารางเดียวกับจุดที่บอลถูกหยุดจากการเล่นครั้งก่อน ต่อมาในปี ค.ศ. 1920 ได้ยกเลิกระบบกริด และเปลี่ยนมาใช้ระบบเส้นหลา (yard lines) และเส้นกำกับระยะ (hash marks) ที่ใช้มาจนถึงปัจจุบัน ในออสเตรเลีย กีฬาที่คนอเมริกันเรียกว่า American football มักถูกเรียกว่า "gridiron" หรือในบางบริบททางการจะใช้ว่า "American football" เนื่องจากคำว่า "football" มักหมายถึงกีฬาฟุตบอลออสเตรเลียนรูลส์ รักบี้ลีก หรือรักบี้ยูเนียน คล้ายกับที่คำว่า association football มักถูกเรียกว่า "soccer" ในภาษาอังกฤษแบบออสเตรเลีย โดยองค์กรที่กำกับดูแลกีฬาอเมริกันฟุตบอลที่นั่นคือ Gridiron Australia

 ลีกอาชีพ 
ลีก  กีฬา  ปี  ก่อตั้ง  ทีม  Revenue  US$ (bn)  เฉลี่ย ผู้ชม  เฉลี่ย  salary เนชันแนลฟุตบอลลีก  อเมริกันฟุตบอล  1920  32  $9.0    $1,900,000 แคเนเดียนฟุตบอลลีก  ฟุตบอลแคนาดา  1958  9  $0.2    $80,000 อารีนาฟุตบอลลีก  อารีนาฟุตบอล  1987  4   9,248  $15,000

 การเปรียบเทียบ 
Code  ฤดูกาลดั้งเดิม  ความยาวสนาม (หลา)  End zones (หลา)  ความกว้างสนาม (หลา)  ผู้เล่นในสนาม (ต่อทีม)  ผู้เล่นในแนวแข่งขัน  จำนวนดาวน์  ระยะห่างระหว่างดาวน์แรก การเคลื่อนที่ไปข้างหน้าก่อนสแนป?  เสาประตู อเมริกัน  ฤดูใบไม้ร่วง  100  10  53  11  7  4  10  No  At back of end zones18 to 23 ft. wide แคนาดา  ฤดูร้อนฤดูใบไม้ร่วง  110  20  65  12  7  3  10  Yes  On goal lines18 ft. wide ในร่ม  ฤดูใบไม้ผลิ  50  8  28  8  4  4  10  Yes  At back of end zones, 9 to 10 ft. wideRebound nets on sides optional 6 คน  ฤดูใบไม้ร่วง  80  10  40  6  3  4  15  No  At back of end zones23 wide

 การเล่นเกม 

 ดูเพิ่ม 
 การเปรียบเทียบระหว่างอเมริกันฟุตบอลกับฟุตบอลแคนาดา
 อภิธานศัพท์ของอเมริกันฟุตบอล
 อภิธานศัพท์ของฟุตบอลแคนาดา

 อ้างอิง 

หมวดหมู่:กีฬาในทวีปอเมริกาเหนือ
หมวดหมู่:กริดไอเอิร์นฟุตบอล
หมวดหมู่:กีฬาในประเทศออสเตรเลีย